Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu sõnul
jõudis ta Vene presidendi Putiniga teineteisemõistmisele
koordinatsioonimeetmete osas,
mis väldiksid Süürias Iisraeli ja Vene vägede kokkupõrkeid.
Venemaa ja Iraan teatasid koostööst Süüriaga,
et aidata Damaskusel kriisist väljapääs leida.
Prantsusmaa teatas helikopterikandjate müügist Egiptusele
seoses tehingu tühistamisega Venemaale EL sanktsioonide tõttu.
Enne Yom Kippuri ja pärast kohtumist Venemaa presidendi Putiniga
ütles peaminister Netanyahu,
et ta jõudis Putiniga teineteisemõistmisele
koordinatsioonimehhanismi osas,
mis väldiks Süürias Iisraeli ja Vene vägede kokkupõrkeid.
Vestlus Putiniga keerles Süüria teema ümber.
See on oluline teema Iisraeli julgeolekule.
Vestlus oli väga sisukas. Jõudsime kokkuleppele
koordinatsioonimeetmete osas, mis hoiavad ära vääritimõistmised
meie vägede vahel Süürias.
Netanyahu ja Putini kohtumine
johtus Venemaa kasvavast osalusest Lähis-Idas.
Venemaa on saatnud vägesid ja arenenud relvastust,
et aidata Assadi režiimi Süüria kodusõjas.
Venemaa kasvav sekkumine Süürias tekitab muret Iisraelis,
kes on 4-aastast sõda enamjaolt vältinud,
kuid on jätnud endale tegutsemisõiguse,
kui Assadi liitlane Hezbollah
peaks püüdma arenenud relvi Süüriast Liibanoni smugeldada.
Juudiriik peab seda ohuks oma julgeolekule.
Pärast Vene ja Iraani ametnike kohtumist teatasid Venemaa ja Iraan
koostööst Süüriaga, et aidata Damaskusel kriisist väljapääs leida.
Teheran ja Moskva tahavad kasutada kõiki oma võimalusi
ja potensiaali koos Süüriaga,
et Süüriat kriisist välja aidata.
Nii Venemaa kui Iraan
on Süüria presidendi Assadi vankumatud liitlased.
Assad sõdib Süürias erinevate mässuliste rühmitustega,
nagu Islamiriik, al-Qaeda Nusra Rinne,
saudide toetatud Islamiarmee, Lääne toetatud nn Vaba Süüria armee
ja teised, kes tahavad president Assadi võimult kõrvaldamist
ja oma nägemuste kehtestamist Süürias.
Nii Venemaa kui Iraani osalus
siiski tugevdab Assadile lojaalset Süüria armeed
värske high tech relvastusega,
mida opereerivad väidetavalt nii Vene kui Iraani väed.
See tekitab uue reaalsuse,
kus Süüria armee saab konfliktis kvalitatiivse edumaa
ja Assad saab jätkata võitlust võimulejäämise nimel.
Süüria seaduslik president Assad jääb mis tahes algatuses
Süüria kriisi poliitilise lahendamise osaks.
Uus reaalsus on tekitanud muret, eelkõige Iisraelis,
kuna high tech relvad esitavad väljakutse
Iisraeli õhuvägede ülemvõimule regioonis.
Teiseks tekitab Jeruusalemmas muret Iraani armeeülema eilne ähvardus,
mille järgi Iraan tahab vägagi sõjalist konflikti Iisraeliga,
et sellele hävingut kuulutada.
Samal teemal -
Vene president Putin kohtus Moskvas Türgi presidendi Erdoganiga,
et seoses Süüria sõjaga kahepoolseid suhteid tõhustada.
Kuigi riigid toetavad Süüria konfliktis erinevaid vaenupooli,
on Türgi Venemaa suuruselt teine kaubanduspartner
keset Moskvale Ukraina konflikti tõttu kehtestatud Lääne sanktsioone.
Mis puudutab meie majandussuhteid,
siis vaatamata teatud tagasilöökidele seoses mõningate olukordadega
jääb Venemaa Türgi suuruselt teiseks kaubanduspartneriks.
Meie kaubandus- ja majandussuhted on üha mitmekesisemad. See on hea.
Kasvavad ka investeeringud,
mis ulatuvad kummaltki poolt 10 mlrd USDni.
Erdogani sõnul tahavad riigid tõhustada kaubanduskäivet
vähem kui 10 aastaga 100 miljardi USDni.
Nagu teate, jõudis kaubanduskäive meie vahel 2014. a 31 mlrd USDni.
Tänavuse I poolaasta jooksul ulatub see 11 miljardini.
Teadaolevalt soovime tõsta selle 2023. aastaks 100 miljardini.
Moskva tahab ehitada ka gaasijuhet Musta mere kaudu Türki,
et Ukrainast möödudes edasi Euroopasse jõuda.
Iisraeli läänenaabri juurde -
Prantsuse president Hollande kinnitas Prantsusmaa nõusolekut
müüa Egiptusele kaks Mistrali helikopterikandjat,
kuna tehing Venemaaga augustis tühistati.
Hollande'i sõnul ei kaota Prantsusmaa midagi
enne ELi sanktsioonide kehtestamist
Venemaale mõeldud sõjalaevade müügist Egiptusele.
Leppisime eile president Sisiga kokku tehingu tingimustes ja hinnas.
Nii kindlustab Prantsusmaa laevade edastamise,
kaotamata midagi, ja aitab samas Egiptust kaitsta.
Egiptus püüab tõhustada oma sõjalist jõudu
seoses Suessi kanali ümber ja Siinail kaks aastat kestnud ülestõusuga
ja murega Liibüa konflikti laienemise pärast.
Egiptuse liitlased poleerivad meeleldi ka riigi mainet keset kaoses Lähis-Ida.
Hollande'i sõnul otsustas ta laevad Egiptusele müüa,
kuna riigid teevad sõjalist koostööd.
Minu meelest on Egiptus parim ostja,
kuna teeme sõjalist koostööd.
Meenutaksin, et müüsime Egiptusele juba Rafale hävitajaid.
Egiptusel on Lähis-Idas tähtis roll.
Samuti tahab ta edendada demokraatiasse siirdumist,
mis pole kerge. Peame neid ponnistusi toetama.
Prantsusmaa Kaitseministeeriumi allika teatel
ulatub tehing 950 miljoni euroni. Erinevalt Venemaaga kokkulepitust
ei sisalda tehing tehnoloogia edastamist.
Laevade võimalikust relvastamisest pole seni räägitud.
Laevale mahub 16 lahinguhelikopterit ja 1000 sõdurit.
Diplomaatiliste allikate teatel tahaks Egiptus paigutada
ühe laeva Vahemerele ja teise Punasele merele.
See lubaks tegutseda Jeemenis,
kus Egiptus osaleb saudide juhitud koalitsioonis
Iraani toetatud houthi mässuliste vastu.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri